Javi Solís ufre una reseña de «La guerra del medrosu»
#000001
¿Por qué ye polo que naguo?, de Candela Fernández Solís
#000003
Sal a la venta la 2a edición de «La mio vida ye una novela», de Paquita Suárez Coalla
#000005
La mio vida ye una novela da voz a un colectivu que aínda permanez al marxe de la hestoria: les muyeres campesines asturianes del sieglu XX. Espublizada per primer vez en 2001, foi una obra pionera nel so tiempu y anguaño, 20 años más tarde y en pleno sieglu XXI, sigue resultando sorprendente, interesante y, en delles ocasiones, estremecedora. Los testimonios qu’equí se recueyen pertenecen a la esperiencia vital de diecisiete muyeres ñacíes ente 1901 y 1930, que padecieron la guerra civil y la llarga posguerra dende una posición doblemente débil: como población civil nun país en llucha y como muyeres, sometíes por una sociedá na que teníen pocos derechos y menos oportunidaees, y onde yeren conscientes, a la vez, de la so situación de subordinación y de la imposibilidá de tornala. Sicasí, estes muyeres enxamás perdieron la dignidá nin un sentíu de la xusticia que dexaron en herencia a los sos descendientes, a otres muyeres a les que, cuasi ensin sabelo, ayudaron a conquistar la condición de ciudadanes de plenu derechu y a ser más llibres. Fielmente trescrites, calteniendo la naturalidá y frescura de l’oral, contaes nuna llingua a mediu camín ente’l castellanu y l’asturianu, estes hestories son un homenaxe a aquelles muyeres que nos criaron y educaron y que tuvieron qu’esperar a ser mayores –en dalgunos casos demasiao– pa esfrutar de la vida. Y tamién son un testimoniu de primer mano sobre la condición de la muyer na Europa del sieglu XX, de validez universal anque toles persones entrevistaes se circunscriban a un territoriu llimitáu.
#000006